Charles L. Bennett

Charles Leonard Bennett (født 16. november 1956 i New Brunswick i New Jersey) er en amerikansk professor i fysikk og astronomi ved Johns Hopkins University. Han er kjent for å lede arbeidet med Wilkinson Microwave Anisotropy Probe (WMAP), som har bidratt til forståelsen av universets utvikling etter Big Bang.

Bennett studerte astronomi ved University of Maryland, College Park og avla doktorgrad ved Massachusetts Institute of Technology i 1984.  Han har arbeidet for NASA ved Goddard Space Flight Center og ble i 2005 professor ved Johns Hopkins University.

Bennett har mottatt en rekke utmerkelser. Blant disse er Shawprisen i astronomi, Comstockprisen i fysikk,  Harveyprisen, Henry Draper-medaljen og Gruberprisen for kosmologi. Han er medlem av National Academy of Sciences og American Academy of Arts and Sciences.

Referanser 

Fysikere fra USA
Professorer ved Johns Hopkins University
Alumni fra MIT
Personer fra New Brunswick i New Jersey
Fødsler i 1956